פריז הזמן
בתי הקפה של פריז ; אמיתיים יותר, באיזשהו מובן ; תמיד יושב בהם איזה איש ; עם שיער לבן ומעשן ז'יטאן ; ואתה עוקב בעיניך אחרי סלסולי העשן ; וחושב על הזמן ; בתי הקברות של פריז ; יפים יותר, באיזשהו מובן ; תמיד מהלכת בשביליהם ; איזו אישה לבושה בשחור, בידיה פרח לבן ; ואתה עוקב בעיניך אחריה בשבילי הגן ; וחושב על הזמן ; תחנות הרכבת של פריז ; עצובות יותר, באיזשהו מובן ; תמיד ממתינים ברציפים, סטודנטים מאיטליה ; ותיירים חרוצים מיפן ; ואתה עולה לקרון ומחפש את המושב המסומן ; וחושב על הזמן; 